b"\n_START_ARTICLE_\nAlex Song\n_START_SECTION_\nCarrera esportiva\n_START_PARAGRAPH_\nEl futbolista camerun\xc3\xa8s pertany a una fam\xc3\xadlia composta per 28 germans, dels quals ell \xc3\xa9s el sis\xc3\xa8. A l'Arsenal FC hi llu\xc3\xafa el n\xc3\xbamero 17 en honor a les 17 germanes que t\xc3\xa9._NEWLINE_Song va marxar des del Camerun a Fran\xc3\xa7a amb nom\xc3\xa9s vuit anys, per passar a formar part del planter del Bastia, club amb el qual va debutar en el futbol professional amb 16 anys, el 2004. Despr\xc3\xa9s d'una temporada a la Ligue 1, Song va cridar l'atenci\xc3\xb3 d'Ars\xc3\xa8ne Wenger, qui el va incorporar a l'Arsenal Football Club. Va jugar durant set temporades al conjunt londinenc, amb un breu par\xc3\xa8ntesi en forma de cessi\xc3\xb3 al Charlton Athletic, essent pe\xc3\xa7a clau dels gunners._NEWLINE_El 2012 el camerun\xc3\xa8s, provinent de l'Arsenal FC, sign\xc3\xa0 contracte amb el FC Barcelona per 5 anys, amb una cl\xc3\xa0usula de rescissi\xc3\xb3 de 80 milions. El cost de l'operaci\xc3\xb3 de trasp\xc3\xa0s fou de 19 milions d'euros, i \xc3\xa9s el set\xc3\xa8 jugador que el Bar\xc3\xa7a fitxa provinent de l'Arsenal, despr\xc3\xa9s d'Overmars i Petit el 2000, Van Bronckhorst el 2003, Henry el 2007, Hleb el 2008, i Cesc F\xc3\xa0bregas el 2011._NEWLINE_El camerun\xc3\xa8s pot actuar tant de migcampista com de defensa central i fins i tot havia arribat a jugar de lateral dret a l'Arsenal d'Ars\xc3\xa8ne Wenger._NEWLINE_L'agost de 2014 el Bar\xc3\xa7a va cedir el jugador al West Ham United FC, per una temporada.\n_START_SECTION_\nRubin Kazan\n_START_PARAGRAPH_\nEl 21 de juliol de 2016, el Rubin Kazan va arribar a un acord amb el FC Barcelona per fitxar lliure el jugador.\n_START_SECTION_\nInternacional\n_START_PARAGRAPH_\n\xc3\x89s internacional amb la selecci\xc3\xb3 de futbol del Camerun, amb la qual ha disputat m\xc3\xa9s de 40 partits internacionals."